

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝ

ΥΠΗΡΕΣΙΑ ΠΟΛΙΤΙΚΗΣ ΑΕΡΟΠΟΡΙΑΣ

Έκθεση ποιότητας για την πιστοποίηση των στατιστικών του ελληνικού στατιστικού συστήματος

****

 ΙΟΥΝΙΟΣ 2017

**Περιεχόμενα**

Περιεχόμενα …………………………………………………............. σελ 2

Συντομογραφίες ……………………………………………………… σελ 2

Περίληψη ……………………………………………………………… σελ 3

Abstract ………………………………………………………............. σελ 3

Εισαγωγή ……………………………………………………………… σελ 3

Introduction …………………………………………………………… σελ 5

Χρησιμότητα ………………………………………………………….. σελ 6

Ακρίβεια ……………………………………………………………….. σελ 9

Έγκαιρη δημοσίευση και χρονική συνέπεια ………………………. σελ 10

Προσβασιμότητα και σαφήνεια …………………………………….. σελ 10

Συγκρισιμότητα και συνοχή ………………………………………… σελ 10

**Συντομογραφίες**

ΥΠΥΜΕ Υπουργείο Υποδομών και Μεταφορών

ΥΠΑ Υπηρεσία Πολιτικής Αεροπορίας

ΕΛΣΤΑΤ Ελληνική Στατιστική Αρχή

ΤτΕ Τράπεζα της Ελλάδος

ΕΟΤ Ελληνικός Οργανισμός Τουρισμού

ΣΕΤΕ Σύνδεσμος Ελληνικών Τουριστικών Επιχειρήσεων

ΠΟΞ Πανελλήνια Ομοσπονδία Ξενοδόχων

HCAA Hellenic Civil Aviation Authority

EUROSTAT Statistical Service of European Union

ICAO International Civil Aviation Organization

ACI Airports Council International

ENAC Ecole Nationale de l’ Aviation Civile

ECAC European Civil Aviation Conference

GTC Greek Tourism Confederation

HHF Hellenic Hotel Federation

CSNs document Country Specific Notes document

**Περίληψη**

Η έκθεση ποιότητας για τη Στατιστική Αεροπορικής Κίνησης (Air Traffic Statistics) αναφέρει και αναλύει σε αδρές γραμμές τον τύπο της στατιστικής διαδικασίας, τη χρονοσειρά δημοσίευσης, τη μεθοδολογία τεκμηρίωσης, το βαθμό ανταπόκρισης στις ανάγκες και προσδοκίες των χρηστών, την ακρίβεια εκτιμώμενη με το ποσοστό τεκμαρτών υπολογισμών και το μέσο μέγεθος αναθεωρήσεων των τιμών των μεταβλητών, τη χρονική συνέπεια δημοσίευσης αναφορικά με την περίοδο αναφοράς, την προσβασιμότητα των χρηστών και τη σαφήνεια των στοιχείων, τη μεθοδολογία της Eurostat για την επίτευξη συγκρισιμότητας και συνοχής των ευρωπαϊκών στατιστικών

**Abstract**

The Air Traffic Statistics Quality Review reports and analyzes the type of statistical process, the publishing time series, the documentation methodology, the degree of response to users' needs and expectations, the accuracy estimated by the percentage of imputed calculations and the average magnitude of revisions of the values ​​of the variables, the timing of publication in relation to the reference period, user accessibility and data clarity, Eurostat’s methodology for the comparability and coherence of European statistics

**Εισαγωγή**

Η Υπηρεσία Πολιτικής Αεροπορίας (Hellenic Civil Aviation Authority) είναι δημόσια υπηρεσία υπαγόμενη στο Υπουργείο Υποδομών και Μεταφορών. Ο νόμος 4427/2016 «Αναδιοργάνωση Υπηρεσίας Πολιτικής Αεροπορίας», όπως τροποποιήθηκε από το νόμο 4472/2017 επιφέρει σημαντικές και εκτεταμένες αλλαγές στη δομή και τη λειτουργία της Υπηρεσίας. Το σημαντικότερο στατιστικό προϊόν που παράγεται διαχρονικά από τη σύσταση της Υπηρεσίας (Ν.5100/1931) καλείται Στατιστική Αεροπορικής Κίνησης, (Air Traffic Statistics). Στο αρχείο ευρίσκονται ετήσιες εκδόσεις Στατιστικής Αεροπορικής Κίνησης από το έτος 1957 και εντεύθεν. Οι αερολιμένες της ελληνικής επικράτειας, όπου συλλέγονται τα πρωτογενή δεδομένα, έως την κατασκευή με σύμπραξη δημόσιου και ιδιωτικού τομέα του Διεθνούς Αερολιμένα Αθηνών «Ελευθέριος Βενιζέλος» ήταν εν τω συνόλω υπηρεσιακές μονάδες της ΥΠΑ και γι’ αυτό το λόγο καλούνταν κρατικοί αερολιμένες. Ως εκ τούτου η μεθοδολογία της στατιστικής διαδικασίας στηρίζονταν αποκλειστικά σε διοικητικές πηγές. Μετά και την παραχώρηση λειτουργίας των 14 κρατικών αερολιμένων στον ιδιωτικό τομέα η στατιστική διαδικασία στηρίζεται στην άντληση στοιχείων από πολλαπλές πηγές.

Στους αερολιμένες με εμπορική κίνηση καταγράφονται τα πρωτογενή δεδομένα αεροπορικής κίνησης (air traffic data). Αφού υποστούν έλεγχο ποιότητας (data quality control) δημιουργούνται τρία (3) ηλεκτρονικά αρχεία, τα οποία αποστέλλονται στην Κεντρική Υπηρεσία. Η ονοματολογία των αρχείων έχει ιστορική αναφορά στην κωδικοποίηση των εντύπων της Υπηρεσίας.

* **Έντυπο 23 «Στατιστική αεροπορικής κινήσεως»**

Συντάσσεται σε κάθε αερολιμένα με **εμπορική κίνηση** (επιβατικές, εμπορευματικές αερογραμμές), σε χρονοσειρά ημερολογιακού μήνα και με πρωταρχικές μεταβλητές :

1) Αεροσκάφη (αφίξεις, αναχωρήσεις)

2) Επιβάτες (αφιχθέντες, αναχωρούντες, διερχόμενοι)

3) Ταχυδρομείο (αφιχθέν, αναχωρούν, διερχόμενο σε χιλιόγραμμα)

4) Εμπορεύματα (αφιχθέντα, αναχωρούντα, διερχόμενα σε τόνους).

Το έντυπο 23 περιλαμβάνει τρεις (3) κατηγορικές μεταβλητές:

1. **Κίνηση Εμπορική**

Η εμπορική κίνηση περιέχει τις εξής μεταβλητές

1.1) **Πτήσεις εσωτερικού** με καταγραφή των δεδομένων στις ανωτέρω τέσσερεις (4) πρωταρχικές μεταβλητές ανά αεροπορική εταιρία ελληνικού και αλλοδαπού νηολογίου.

1.2) **Πτήσεις εξωτερικού** με καταγραφή των δεδομένων στις ανωτέρω τέσσερεις (4) πρωταρχικές μεταβλητές ανά αεροπορική εταιρία ελληνικού και αλλοδαπού νηολογίου και ανά κατηγορία πτήσης (προγραμματισμένες και μη, scheduled. non scheduled flights).

2. **Κίνηση Γενικής Αεροπορίας**

Πτήσεις εσωτερικού, εξωτερικού ιδιωτικών αεροσκαφών

3. **Κίνηση Στρατιωτική**

Πτήσεις ελληνικών και ξένων στρατιωτικών αεροσκαφών

* **Έντυπο 467 «Στατιστική αεροπορικής κίνησης»**

Ανάλυση πτήσεων **εμπορικής κίνησης** ανά αερολιμένα (airport) βάσει καταγραφής αεροπορικής εταιρίας (airline), τύπου αεροσκάφους (aircraft type), χωρητικότητάς (passengers seats), είδους πτήσης: εσωτερικού (domestic) ή εξωτερικού (international) , τακτική (scheduled flight) ή έκτακτη (non scheduled) κ.α.], λοιπών στοιχείων άφιξης (arrival) ή αναχώρησης (departure) της πτήσης, όπως ο αριθμός της (flight number), η ημερολογιακή ημέρα (day), ή ώρα (time). Στοιχεία δρομολογίου (itinerary) με προέλευση (origin) και προορισμό πτήσης (destination) με καταγραφή αεροδρομίων (airports), αριθμού επιβατών πτήσης (passengers), διακινούμενου ταχυδρομείου σε Kg (mail), διακινούμενων εμπορευμάτων σε Kg (freight).

* **Έντυπο ανά χώρα**

Ανάλυση πτήσεων εξωτερικού ανά ήπειρο, χώρα και αεροδρόμιο βάσει καταγραφής αεροπορικής εταιρίας, είδους πτήσεων (τακτικές – έκτακτες), και αφίξεων/αναχωρήσεων αριθμού πτήσεων και επιβατών.

Τα ηλεκτρονικά αρχεία υπόκεινται σε επεξεργασία και έλεγχο ποιότητας. Για λόγους αμεσότητας στην στατιστική πληροφόρηση παράγονται προσωρινοί πίνακες με ορισμένες μόνο μεταβλητές. Εν συνεχεία αναρτώνται σε μηνιαία χρονοσειρά στην ιστοσελίδα της Υπηρεσίας με ελεύθερη και δωρεάν πρόσβαση. Οι πίνακες με τα οριστικά στατιστικά στοιχεία αναρτώνται ανά τρίμηνο οπότε αποσύρονται τα προσωρινά στοιχεία. Η απόκλιση μεταξύ δημοσιοποιημένων προσωρινών και οριστικών στοιχείων κυμαίνεται διαχρονικά μεταξύ του διαστήματος (1,0 – 1,5%). Η αναγκαιότητα κατάρτισης στατιστικής με προσωρινά στοιχεία προέκυψε από διαδικαστικές ιδιαιτερότητες στον τομέα των αερομεταφορών. Η διενέργεια των εργασιών εδάφους των αεροπορικών εταιριών, οι οποίες αποτελούν τη βασική πηγή πρωτογενών δεδομένων, επηρεάζεται από παράγοντες εσωτερικής οργάνωσης, εποχικότητας με μεγάλη διακύμανση της αεροπορικής κίνησης σε 24ωρη βάση με αποτέλεσμα να παρατηρείται συχνή αναθεώρηση των πρωτογενών δεδομένων μετά την πρώτη καταγραφή τους.

**Introduction**

The Hellenic Civil Aviation Authority (HCAA) is a public service under the Ministry of Infrastructure and Transport. Law 4427/2016 "Reorganization of a Civil Aviation Authority", as amended by Law 4472/2017, brings about significant and far-reaching changes in the structure and operation of the Service. The most important statistical product produced over time since the establishment of the Service (Law 5100 /1931) is called Air Traffic Statistics. The archive contains yearly statistics of Air Traffic Statistics since 1957 and thereafter. The airports of the Greek territory, where the primary data are collected, until the public and private partnerships of Athens International Airport "Eleftherios Venizelos" were all organizational units of the HCAA and were called state airports. Therefore, the methodology of the statistical process was based on administrative sources. After the concessions of fourteen (14) regional state airports to the private sector, the statistical process is based on multiple sources for the collection of data.

The primary air traffic data are recorded at all 39 commercial airports. Therefore three (3) electronic files are created, after have been subject to quality control. Then files are sent to the central unit of HCAA. The file nomenclature has a historical reference to the coding of the HCAA written forms.

* Form 23 : Air Traffic Statistics
* Form 467 : Air Traffic Statistics
* Form : Statistics per Continent / Country

The files are processed and checked for data quality. Temporary air traffic statistics are published on website in a monthly time series for reasons of immediacy in statistical information. The access is free. Furthermore, statistics are sent to users depending to the request. Final statistics are published every three months while temporary statistics are withdrawn. The statistical divergence between published temporary and final statistics varies in the space of (1.0 - 1.5%).

**Χρησιμότητα**

Η Στατιστική Αεροπορικής Κίνησης διαχέεται ελεύθερα σε διάφορες μορφές περιέχοντας στοιχεία συγκεκριμένων μεταβλητών ανάλογα με τις ιδιαιτερότητες της στατιστικής πληροφόρησης σε συνδυασμό με την τήρηση του στατιστικού απορρήτου στις περιπτώσεις επιβεβλημένης προστασίας του ελεύθερου ανταγωνισμού. Είναι αξιοσημείωτο ότι οι απαντήσεις στα αιτήματα των χρηστών συνίστανται σε στατιστική πληροφόρηση με αποστολή ηλεκτρονικών αρχείων προσαρμοσμένων ανά περίπτωση στα αιτήματα. Προκύπτει η δυνατότητα άμεσης προσαρμογής στις παρούσες και διαφαινόμενες ανάγκες στατιστικής πληροφόρησης. Όσον αφορά τη στατιστική πληροφόρηση εθνικών και ευρωπαϊκών υπηρεσιών και αρχών, καθώς και διεθνών οργανισμών αποστέλλονται σε τακτική βάση ηλεκτρονικά αρχεία σε τυποποιημένες φόρμες με στοιχεία (τιμές) συγκεκριμένων μεταβλητών.

Οι χρήστες του παραγόμενου στατιστικού προϊόντος διακρίνονται σε δύο μεγάλες κατηγορίες, τους τακτικούς και τους έκτακτους:

1. **Τακτικοί χρήστες**

Ο κατάλογος των τακτικών χρηστών στο εξωτερικό περιλαμβάνει τους διεθνείς οργανισμούς EUROSTAT, ICAO, ACI, ENAC, ECAC, υπηρεσίες Ξένων Πρεσβειών στην Ελλάδα και αρμόδιες για θέματα αερομεταφορών και τουρισμού κυβερνητικές υπηρεσίες άλλων Κρατών.

Στους τακτικούς χρήστες του εσωτερικού περιλαμβάνονται, όσον αφορά τις κυβερνητικές υπηρεσίες, το Υπουργείο Υποδομών και Μεταφορών, η ΕΛΣΤΑΤ, η Τράπεζα της Ελλάδος, ο Ελληνικός Οργανισμός Τουρισμός (Κεντρική Υπηρεσία και γραφεία εξωτερικού), οι Δημοτικές Αναπτυξιακές Επιχειρήσεις. Στους ιδιωτικούς φορείς περιλαμβάνονται, ο Σύνδεσμος Ελληνικών Τουριστικών Επιχειρήσεων (ΣΕΤΕ), (Greek Tourism Confederation) ιδρυθέντας την 15η Ιανουαρίου 1992, η Πανελλήνια Ομοσπονδία Ξενοδόχων (ΠΟΞ), (Hellenic Hotel Federation), δευτεροβάθμιο όργανο των Ενώσεων Ξενοδόχων ανά επιμέρους γεωγραφική περιοχή της επικράτειας, γραφεία εκμετάλλευσης τουρισμού (tour operators, e.g.TUI Group), εταιρίες συμβουλευτικών υπηρεσιών (consulting) ελληνικών και ξένων συμφερόντων.

**2. Έκτακτοι χρήστες**

Οι μη τακτικοί χρήστες είναι μέλη διδακτικού και ερευνητικού προσωπικού (ΔΕΠ), υποψήφιοι διδάκτορες, προπτυχιακοί και μεταπτυχιακοί φοιτητές, ιδιώτες ερευνητές και μελετητές, καθώς και λοιποί ενδιαφερόμενοι στην Ελλάδα και στο εξωτερικό.

Η στατιστική πληροφόρηση παρέχεται ελεύθερα και εξατομικεύεται προσαρμοζόμενη στην ικανοποίηση των επιμέρους αναγκών των χρηστών με ηλεκτρονικά αρχεία σε τύπους ευρύτατης χρήσης (ms office, pdf, text), παρέχοντας εκείνα τα στατιστικά στοιχεία (τιμές μεταβλητών) που αιτούνται οι ενδιαφερόμενοι απαλλασσόμενοι έτσι από το διοικητικό βάρος διαχείρισης ενός άκαμπτου στατιστικού προϊόντος με άντληση των αιτούμενων στοιχείων και μετατροπή σε διαφορετικό τύπο αρχείων (conversion).

Η στατιστική πληροφόρηση παρέχει δυνατότητες για στρατηγικό σχεδιασμό στην ανάπτυξη υφιστάμενων και νέων τομέων δραστηριότητας (τουρισμός, αερομεταφορές), έλεγχο και ανατροφοδότηση τρεχουσών τομέων δραστηριότητας (οικονομική, ακαδημαϊκή, ερευνητική, μελετών), Στους ιδιώτες η στατιστική πληροφόρηση ικανοποιεί κατά κύριο λόγο ανάγκες τεκμηρίωσης, ερευνών, μελετών (ΣΕΤΕ) συγγραφής διδακτορικών διατριβών, πτυχιακών εργασιών.

Ο πληθυσμός-στόχοι της στατιστικής (targets population) περιλαμβάνει τις πτήσεις (flights), τους επιβάτες (passengers) των εμπορικών αερογραμμών (airlines), το ταχυδρομείο (mail), τα εμπορεύματα (freight, cargo). Οι πτήσεις διακρίνονται ως προς τον προγραμματισμό τους σε τακτικές (scheduled), έκτακτες (non scheduled), ναυλωμένες (charter). Ως προς τα στάδια τους σε πτήσεις απευθείας προορισμών (direct flights), με ενδιάμεσους σταθμούς χωρίς αλλαγή αεροσκάφους (διερχόμενες, transit), με ενδιάμεσους σταθμούς και αλλαγή αεροσκάφους (μετεπιβιβαζόμενες, transfer). Στατιστικές μονάδες αποτελούν ο αριθμός πτήσεων και επιβατών, τα αεροσκάφη (τύπος, χωρητικότητα), τα χιλιόγραμμα διακινούμενου ταχυδρομείου (Kg), οι μετρικοί τόνοι εμπορευμάτων (tons), και σε αναλύσεις της Eurostat επιβατοχιλιόμετρα, τονοχιλιόμετρα.

Οι μεταβλητές της στατιστικής ορίζονται από το ισχύον θεσμικό πλαίσιο της Ε.Ε. Ειδικότερα:

* Κανονισμός (ΕΚ) αριθ. 437/2003 του Ευρωπαϊκού Κοινοβουλίου και του Συμβουλίου της 27ης Φεβρουαρίου 2003 για τις στατιστικές καταγραφές των αεροπορικών μεταφορών επιβατών, φορτίου και ταχυδρομείου.
* Κανονισμός (ΕΚ) αριθ. 1358/2003 της Επιτροπής της 31ης Ιουλίου 2003 για την εφαρμογή του κανονισμού (ΕΚ) αριθ. 437/2003 του Ευρωπαϊκού Κοινοβουλίου και του Συμβουλίου, της 27ης Φεβρουαρίου 2003, για τις στατιστικές καταγραφές των αεροπορικών μεταφορών επιβατών, φορτίου και ταχυδρομείου και για τροποποίηση των παραρτημάτων του Ι και ΙΙ.
* Κανονισμός (ΕΚ) αριθ. 158/2007 της Επιτροπής της 16ης Φεβρουαρίου 2007 για τροποποίηση του κανονισμού (ΕΚ) αριθ. 1358/2003 όσον αφορά τον κατάλογο κοινοτικών αερολιμένων.
* Έκθεση της Επιτροπής στο Ευρωπαϊκό Κοινοβούλιο και το Συμβούλιο σχετικά με την πείρα που αποκτήθηκε από την εφαρμογή του κανονισμού (ΕΚ) αριθ. 437/2003 του Ευρωπαϊκού Κοινοβουλίου και του Συμβουλίου, της 27ης Φεβρουαρίου 2003, για τις στατιστικές καταγραφές των αεροπορικών μεταφορών επιβατών, φορτίου και ταχυδρομείου.

Η προσαρμογή στις νέες μεθοδολογίες για τη βελτίωση των στατιστικών στις αεροπορικές μεταφορές είναι συνεχής, ενώ υφίσταται ποιοτικός έλεγχος και ανατροφοδότηση (feedback) από την Eurostat. Ειδικότερα:

Αποστέλλεται τριμηνιαία στατιστική σύμφωνα με τα πρότυπα και τις κωδικοποιήσεις του ICAO, ώστε να επιτυγχάνεται συνοχή και συμβατότητα μεταξύ των στατιστικών.

Κατόπιν αποστολής από την EUROSTAT ειδικών παρατηρήσεων ανά χώρα, (Country Specific Notes, CSNs document), από το έτος 2015 και εντεύθεν, λαμβάνονται όλα τα διορθωτικά μέτρα προς την κατεύθυνση ενίσχυσης της ποιότητας και πληρότητας των στατιστικών. Στην αναφορά ειδικών παρατηρήσεων για την Ελλάδα επισημαίνονται ως ελλείψεις οι εξής:

* Έναρξη διαβίβασης δεδομένων με στοιχεία του Πίνακα (Α) «Στάδιο πτήσης» από το έτος 1999, δεδομένων με στοιχεία του Πίνακα (Β) «Προέλευση και προορισμός των πτήσεων» από το έτος 1993, δεδομένων με στοιχεία του Πίνακα (C) «Στοιχεία αερολιμένων» από το έτος 1999.
* Μη δημοσίευση διαθέσιμων θέσεων επιβατών αερογραμμών λόγω χαμηλής ποιότητας.
* Ρήξη της χρονοσειράς της στατιστικής για τα έτη 2001 και 2002.
* Τα δεδομένα για τους διακινούμενους επιβάτες μεταξύ των ετών 2003 και 2007 υποεκτιμώνται λόγω μη καταγραφής των άμεσα διερχόμενων (direct transit).

Ο έλεγχος, η διόρθωση και η βελτιστοποίηση της ποιότητας των στατιστικών παρελθόντων ετών διενεργείται με πρωτοβουλία της Eurostat με παροχή τεχνικής υποστήριξης, ανατροφοδότησης (feedback), εντοπισμό και επισήμανση ασαφειών και ελλείψεων, οδηγίες απάλειψής τους για την ενίσχυση της συνοχής και της συγκρισιμότητας των ευρωπαϊκών στατιστικών.

Υιοθετήθηκε η νεότερη έκδοση Εγχειριδίου Αναφοράς Στατιστικών για τις Αερομεταφορές (Reference Manual for Air Transport Statistics, V.12).

Υλοποιήθηκε η εφαρμογή της νέας μεθοδολογίας στον χωρικό καταμερισμό του μεταφορικού έργου (modal split indicators) με δείκτες επιβατοχιλιομέτρων (pkm) και τονοχιλιομέτρων (tkm).

Οι ανεκπλήρωτες ανάγκες των χρηστών σχετίζονται με την υποχρέωση διαφύλαξης του στατιστικού απορρήτου και την προστασία του ελεύθερου ανταγωνισμού μεταξύ των συντελεστών των αερομεταφορών. Η υπηκοότητα των επιβατών δεν καταγράφεται στη στατιστική διότι ο έλεγχος των ταξιδιωτικών εγγράφων δεν υπάγεται στις καθ’ ύλη αρμοδιότητες της Υπηρεσίας.

**Ακρίβεια**

Κατά τη συλλογή και ταξινόμηση των δεδομένων τυγχάνουν σφάλματα, τα οποία εντοπίζονται από το πρόγραμμα επεξεργασίας για να διορθωθούν στη συνέχεια. Κάθε μεταβλητή λαμβάνει τιμές από συγκεκριμένα πεδία τιμών (παράδειγμα ο τύπος αεροσκάφους). Ο έλεγχος της ακρίβειας και ποιότητας των στοιχείων είναι δομημένος ως διαδικασία. Οι εντοπισμένες ασυνέπειες ως ποσοστό επί του συνόλου των ταξινομημένων στοιχείων ανά μηνιαία καταγραφή διαφέρει σημαντικά και επηρεάζεται από πολλούς παράγοντες. Κατά τη διαδικασία των διορθώσεων ορισμένες μεταβλητές λαμβάνουν τεκμαρτές τιμές. Το ποσοστό τους ως προς το σύνολο των τιμών ανά μεταβλητή (imputation rate) κυμαίνεται μεταξύ του διαστήματος (1,0 – 2,0 %) .

**Έγκαιρη δημοσίευση και χρονική συνέπεια**

Στην ετήσια δημοσίευση της στατιστικής η έγκαιρη χρονική συνέπεια, δηλαδή ο χρόνος δημοσίευσης από το τέλος της περιόδου αναφοράς, είναι τρεις (3) μήνες. Η περίοδος αναφοράς είναι ένα πλήρες ημερολογιακό έτος. Τα προσωρινά στοιχεία δημοσιεύονται μετά την παρέλευση είκοσι δύο (22) ημερών περίπου από το τέλος της μηνιαίας περιόδου αναφοράς, ενώ τα οριστικά στοιχεία έχουν τριμηνιαία αναφορά.

Η διαδικασία διαβίβασης στατιστικών στοιχείων στην EUROSTAT ρυθμίζεται από τον Κανονισμό (ΕΚ) αριθ. 437/2003 του Ευρωπαϊκού Κοινοβουλίου και του Συμβουλίου της 27ης Φεβρουαρίου 2003 για τις στατιστικές καταγραφές των αεροπορικών μεταφορών επιβατών, φορτίου και ταχυδρομείου. Η περίοδος αναφοράς είναι τρίμηνο για τη χώρα μας και η διαβίβαση γίνεται εμπρόθεσμα εντός εξαμήνου από το πέρας της περιόδου αναφοράς. Τεχνικές δυσκολίες με την διαδικτυακή πύλη της Eurostat (eDamis) αντιμετωπίζονται.

Για τις ευρωπαϊκές στατιστικές η έγκαιρη χρονική συνέπεια ως προς τις προθεσμίες διαβίβασης τεκμαίρεται σε ποσοστό 100% Σύμφωνα με τις περιοδικές αναφορές για τις στατιστικές των αερομεταφορών της Ευρωπαϊκής Επιτροπής (progress reports on aviation statistics) η χώρα μας για τα έτη 2015, 2016 εντάσσεται στη κατηγορία (respect of deadline).

Παρόμοιο ποσοστό συνέπειας παρατηρείται στις στατιστικές δημοσιεύσεις με βάση τις προγραμματισμένες ημερομηνίες δημοσίευσης.

**Προσβασιμότητα και σαφήνεια**

Η προσβασιμότητα στα στοιχεία που δημοσιεύονται εξασφαλίζεται από τη διαδικτυακή πύλη της Υπηρεσίας μέσω πινάκων, διαγραμμάτων και δελτίων τύπου. Στοιχεία παρελθόντων ετών διατίθενται και σε έντυπη μορφή. Η πρόσβαση και παροχή στοιχείων είναι ελεύθερη, χωρίς αντίτιμο. Περιορισμοί ως προς παρεχόμενα στοιχεία ορισμένων μεταβλητών της στατιστικής σε ιδιώτες τίθενται για λόγους προστασίας του ελεύθερου ανταγωνισμού στη σφαίρα της οικονομίας της αγοράς.

**Συγκρισιμότητα και συνοχή**

Η Ευρωπαϊκή Επιτροπή / Eurostat εργάζεται συνεχώς για την ποιότητα και τη συνοχή των δεδομένων των ευρωπαϊκών στατιστικών για τις αερομεταφορές και λαμβάνει όλα τα δυνατά μέτρα για τη βελτίωσή τους. Στην παρούσα στοχοθεσία περιλαμβάνεται η βελτίωση της συνοχής μέσω της τεχνικής υποστήριξης των χωρών, ώστε να παρέχουν πιο συνεκτικά και ορθότερα στατιστικά στοιχεία

Για το λόγο αυτό, διεξήχθη λεπτομερής ανάλυση σε όλα τα στατιστικά στοιχεία των αερομεταφορών (συμπεριλαμβανομένων και αυτών που συλλέχθηκαν πριν από τον κανονισμό 437/2003). Τα αποτελέσματα δείχνουν ότι υπάρχει ανάγκη να εισαχθούν πρόσθετοι κανόνες, προκειμένου να αποφευχθούν προβλήματα κωδικοποίησης και να βελτιωθεί η συνέπεια μεταξύ των συνόλων δεδομένων στους πίνακες A, B και C στο μέλλον. Επιπλέον, η Eurostat θα επιθυμούσε να καταστήσει τα δεδομένα που συλλέχθηκαν πριν από το 2003 πιο συνεπή ή τουλάχιστον να υποστηρίξει τους εξωτερικούς χρήστες δεδομένων με κατάλληλες μεθοδολογικές παρατηρήσεις σχετικά με ενδεχόμενες αποκλίσεις ή υποτιμημένα στοιχεία.

Καθιέρωσε από το έτος 2015 τη συγκριτική ανάλυση μεταξύ των στατιστικών δεδομένων που έχει συλλέξει με αυτά του ICAO για επιβάτες, εμπορεύματα και διαθέσιμες θέσεις επιβατών